laion/Wikipedia-Exotic huggingface dataset:
ფრიდონ ხალვაში

ფრიდონ იშილის ძე ხალვაში (დ. 17 მაისი, 1925, გეგელიძეები, ქედის მუნიციპალიტეტი — გ. 8 ივლისი, 2010, გეგელიძეები, ქედის მუნიციპალიტეტი) — ქართველი პოეტი, პროზაიკოსი, შოთა რუსთაველის სახელობის პრემიის ლაურეატი (1979). ფრიდონ ხალვაში დაიბადა 1925 წლის 17 მაისს იშილ ხალვაშისა და აიშე გოგიტიძის ოჯახში. 1957 წელს დაამთავრა მოსკოვის მაქსიმ გორკის სახელობის ლიტერატურის ინსტიტუტთან არსებული უმაღლესი ლიტერატურის კურსები, ხოლო 1959 წელს ბათუმის პედაგოგიური ინსტიტუტი. სხვადასხვა დროს იყო საქართველოს მწერალთა კავშირის აჭარის ორგანიზაციის თავმჯდომარე, პარლამენტის წევრი. 1979 წლიდან იყო შოთა რუსთაველის სახელობის პრემიის ლაურეატი. მისი პირველი ლექსი 1948 წელს, პოეტური კრებულ „გზის ქვეყანაში“ გამოქვეყნდა. ფრიდონ ხალვაში 50-მდე წიგნის ავტორია, რომელთა შორისაა: „ჭოროხის ხვაშიადი“, „საყვედური“, „გენაცვალე“, „ეს დღე“, „დარდი“, „ასი მზე დედის გულისა“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. 2010 წლის 17 მაისს თბილისში, შოთა რუსთაველის სახელობის სახელმწიფო აკადემიურ დრამატულ თეატრში ფრიდონ ხალვაშის 85 წლის იუბილესადმი მიძღვნილი საღამო გაიმართა, სადაც ერთ-ერთი ლექსის წაკითხვისას სახელოვანი პოეტი, მუხრან მაჭავარიანი გარდაიცვალა. ამის მერე ფრიდონ ხალვაში მძიმედ ავადმყოფობდა და გარდაიცვალა ამავე წლის 8 ივლისს, მშობლიურ სოფელ გეგელიძეებში. მეუღლე: თუნთულ მამუჭაძე-ხალვაშისა (1925). შვილები: მერი (1945), მზია (1947), ზაზა ხალვაში (1957). ფრიდონ ხალვაში — საქართველოს ბიოგრაფიული ლექსიკონი ფრიდონ ხალვაში — საქართველოს პარლამენტის ოფიციალური საიტი ↑ В Тбилиси умер грузинский поэт и писатель Фридон Халваши
ჯონ „ჯეკ“ ლენონი

ჯონ „ჯეკ“ ლენონი (ინგლ. John „Jack“ Lennon; დ. 1855 — გ. 1921) — ინგლისელი მუსიკოსის, ჯგუფ The Beatles-ის წევრის ჯონ ლენონის პაპა (ლენონის მამის — ალფრედ ლენონის მამა). ჯეკ ლენონი დაიბადა ირლანდიაში. მისი მშობლები იყვნენ ჯონი და ელიზაბეტი. შემდგომ მშობლებთან და ძმასთან ერთად საცხოვრებლად გადავიდა ამერიკაში. 1890-იან წლებში ის მუსიკალურ ჯგუფ „კენტუკი მინსტრელის“ (ინგლ. Andrew Robertson's Kentucky Minstrels) წევრი გახდა და მონაწილეობა მიიღო შეერთებულ შტატებში გამართულ ტურნეში, სადაც მას შესანიშნავი სოლისტის რეპუტაცია ჰქონდა. ამის შემდეგ ის საცხოვრებლად გადავიდა ლივერპულში (ინგლისი) და პირველი ცოლის სიკვდილის შემდეგ დაქორწინდა მერი „პოლი“ მაკგუირზე, რომელთანაც ეყოლა რვა შვილი. ჯონ „ჯეკ“ ლენონი — Find a Grave-ზე ↑ Discover ideas about John Lennon Beatles. Pinterest.com. ციტირების თარიღი: 3 ივლისი, 2018. ↑ Grandfather of John Lennon, Musician. Findagrave.com. ციტირების თარიღი: 3 ივლისი, 2018.
ქვათეთრი (მრავალმნიშვნელოვანი)

საკუთარი სახელი ქვათეთრი შეიძლება აღნიშნავდეს: ქვათეთრი — მთა თრიალეთის ქედზე ქვათეთრი — სოფელი ქარელის მუნიციპალიტეტში ქვათეთრი — სოფლების ძველი სახელწოდება
თეოდორა (ტრაპიზონი)

თეოდორა დიდი კომნენოსი (ბერძ. Θεοδώρα Μεγάλη Κομνηνή; დ. 1253-მდე, ტრაპიზონი, ტრაპიზონის იმპერია — გ. 1285 წლის შემდეგ) — ტრაპიზონის იმპერიის მერვე იმპერატორი 1284–1285 წწ. კომნენოსების დინასტიის წარმომადგენელი. იმპერატორ მანუელ I-ისა და მისი მეორე ცოლის, ქართველი თავადის,რუსუდან ქართველის შვილი. ტრაპიზონის იმპერატორი გახდა ძმის, იოანე II-ის წინააღმდეგ მოწყობილი ამბოხების შედეგად. 1284 წელს, იოანეს ტრაპიზონში არყოფნის პერიოდში, თავისი ნათესავის, საქართველოს მეფე დავით VI ნარინის დახმარებით ხელში ჩაიგდო იმპერიის მართვის სადავეები, თუმცა მალევე 1285 წელს იოანე II დაბრუნნდა იმპერიაში და ხელისუფლება დაიბრუნა. მისი მმართველობა დაახლოებით ერთი წელი გრძელდებოდა,მაგრამ ამ პერიოდში მან მოასწრო და საკუთარი გამოსახულებით მონეტა გამოუშვა. სავარაუდოდ, დამხობის შემდეგ თეოდორა საეკლესიო ცხოვრებას შესდგომია. Fondation for Medieval Genealogy : ტრაპიზონის იმპერატორები The Oxford Dictionary of Byzantium, Vol. 1, NY-Oxford, 1991
ქვაჯვარი (მრავალმნიშვნელოვანი)

საკუთარი სახელი ქვაჯვარი შეიძლება აღნიშნავდეს: ქვაჯვარი — მთა თრიალეთის ქედის თხემზე ბორჯომის მუნიციპალიტეტში; ქვაჯვარი — მთა იალნოს ქედზე, გარდაბნისა და მცხეთის მუნიციპალიტეტების ადმინისტრაციულ საზღვარზე.
ფოთის საკათედრო ტაძარი

ფოთის საკათედრო ტაძარს საქართველოში ანალოგი არ გააჩნია არქიტექტურული სტილის მიხედვით, რომელიც ბიზანტიური სტილისაა. 1895 წლის 17 ივნისს რუსეთის იმპერატორმა ქუთაისის სამხედრო გუბერნატორს ნება დართო, შექმნილიყო ფოთის საკათედრო ტაძრის მშენებლობის განსაკუთრებული კომიტეტი, რომლის ხელმძღვანელობა დაევალა ნიკო ნიკოლაძეს, რომელსაც განუზრახავს ქართული არქიტექტურული სტილის ტაძრის აგება, სათანადო პროექტიც შექმნილა, მაგრამ როგორც ირკვევა იგი რუსულმა მმართველობამ დაიწუნა, შემდგომ კი არქიტექტორების ზელენკოსა და მარფელდის მიერ შემუშავებულ იქნა ახალი პროექტი კონსტანტინეპოლში არსებული წმ. სოფიას ტაძრის მიხედვით. იგი წარმოადგენდა თითქმის მის ზუსტ ასლს, შემცირებული მასშტაბით. ტაძარი 2000 მლოცველზე იყო გათვალისწინებული. 1906 წლის 14 სექტემბერს, ჯვართამაღლების დღესასწაულზე, გურია-სამეგრელოს ეპისკოპოსმა გიორგიმ (ალადაშვილი) ტაძრის საძირკველი საზეიმო ვითარებაში აკურთხა. 1907 წლის 22 მაისს, ტაძრის გუმბათზე ჯვარი აღუმართავთ. მისი მშენებლობა მიმდინარეობდა რვა თვის განმავლობაში – საკათედრო ტაძარს სამი ტრაპეზი ჰქონია, კანკელის ხატების ავტორია რუსეთის საიმპერატორო აკადემიის მხატვარი დუმიტრაშკო, რომელიც დასრულებულია 1908 წელს. კანკელის ჩრდილოეთის მხარის ხატები შესრულებული იყო ბერძნულ-ბიზანტიურ, სამხრეთი –ქართულ-ბიზანტიურ, ხოლო საშუალო რუსულ-ბიზანტიურ სტილში. ამ ხატებს შორის ორი წმ. ნინოსი და წმ. მეფე დავით აღმაშენებლისა იყო. 1932 წელს ქალაქ ფოთის კომუნისტურმა ხელისუფლებამ საკათედრო ტაძრის თეატრად გადაკეთების გადაწყვეტილება მიიღო. დროთა განმავლობაში რამდენიმეჯერ მოხდა შენობის რეკონსტრუქცია რის შედეგადაც მისი იერსახე საკმაოდ შეილახა. დამოუკიდებლობის აღდგენის შემდეგ საქართველოს ეკლესიასა და თეატრის დასს შორის დავა დიდ ხანს გრძელდებოდა, საბოლოოდ კი ფოთის საკრებულოს გადაწყვეტილებით შენობა ეკლესიას გადასცეს. 2005 წლის ნოემბერში საქართველოს პრეზიდენტმა მიხეილ სააკაშვილმა ტაძრის გასაღები სრულიად საქართველოს კათოლიკოს-პატრიარქს ილია II-ს გადასცა. ფოთის საკათედრო ტაძარი[მკვდარი ბმული] ფოთის საკათედრო ტაძარი - არქიტექტურა
ვინიალესის ხეობა

ვინიალესის ხეობა (ესპ. Valle de Viñales) — კარსტული ღრმული კუბაში. ხეობა მოიცავს 132 კმ² ტერიტორიას და მდებარეობს სიერა-დე-ლოს ორგანოსის ტერიტორიაზე, მხოლოდ მისი ჩრდილოეთ ნაწილია პინარ-დელ-რიოს პროვინციის ტერიტორიაზე. ხეობის უკიდურეს დაბლობებზე გაშენებულია თამბაქო და სხვა კულტურები. ირგვლივ მდებარეობს არაერთი გამოქვაბული. ხეობაში კუნძულის მსგავსად აღმართულია ბევრი კლდე, რომლებსაც მოგოტას უწოდებენ. ვინიალესი მთავარი ღირსშესანიშნაობაა იმ ტურისტებისთვის, რომლებსაც კლდეზე ცოცვა იტაცებთ. ამ ხეობისათვის დამახასიათებელია არაერთი ენდემური ცხოველთა და მცენარეთა სახეობა. ვინიალესი მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: ვინიალესის ხეობა UNESCO Viñales Valley webpage Main website for rock climbing in Cuba, especially Vinales.
ქვევრი (მრავალმნიშვნელოვანი)

ქვევრი შეიძლება აღნიშნავდეს: ქვევრი - ღვინის დასაყენებელი ან მარცვლეულის შესანახი; ქვევრი - ქართული მოკლემეტრაჟიანი მხატვრული ფილმი.
ტონი აიომი

ფრენსის ენთონი „ტონი“ აიომი (ინგლ. Tony Iommi, დ. 19 თებერვალი, 1948, ბირმინგემი, ინგლისი) — ინგლისელი გიტარისტი და სიმღერების ავტორი, უკეთ ცნობილი, როგორც მძიმე მეტალ ჯგუფ Black Sabbath-ის თანადამაარსებელი და მისი ერთადერთი მუდმივი წევრი სხვა წევრების ცვლილებების განმავლობაში. აიომი ფართოდაა ცნობილი, როგორც ერთ-ერთი ყველაზე მნიშვნელოვანი და გავლენიანი გიტარისტი მძიმე მეტალში: Allmusic-ის მიხედვით, „აიომი ერთ-ერთია იმ მხოლოდ ორი გიტარისტთაგან (მეორეა ლედ ზეპელინის ჯიმი პეიჯი), რომელთაც შეუძლიათ განაცხადონ პრეტენზია მძიმე მეტალის პირველი გიგანტური რიფების ავტორობაზე.“ 2003 წელს აიომი შეტანილი იქნა 86-ე ადგილზე როლინგ სტოუნის სიაში „ყველა დროის ასი საუკეთესო გიტარისტი“,, ხოლო 2004 წელს - პირველ ადგილზე Guitar World'-ის სიაში „ყველა დროის ასი საუკეთესო მეტალ გიტარისტი“. Iommi (2000) The 1996 DEP Sessions (2004) Fused (2005) მთავარი სტატია: Black Sabbath-ის დისკოგრაფია. Live from Radio City Music Hall (2007) The Devil You Know (2009) Neon Nights: 30 Years of Heaven & Hell (2010) სხვადასხვა შემსრულებელი – მძიმე მეტალი (1981) სხვადასხვა შემსრულებელი – Rock Aid Armenia (1989) Queen და სხვადასხვა შემსრულებელი – ფრედი მერკურისადმი მიძღვნილი კონცერტი (1992) Diamond Head – Death and Progress (1993) ოზი ოსბორნი – Live & Loud (1993) Cathedral – The Carnival Bizarre (1995) სხვადასხვა შემსრულებელი – Twang! – A Tribute to Hank Marvin & The Shadows (1996) ოზი ოსბორნი – The Ozzman Cometh (1997) Drain STH – Freaks of Nature (1999) Necromandus – Orexis of Death (1999, ჩაიწერა 1973 წელს) სხვადასხვა შემსრულებელი – Party at the Palace: The Queen’s Concerts, Buckingham Palace (2002) იენ გილანი – Gillan's Inn (2006) იენ გილანი და ტონი აიომი (WhoCares) – Ian Gillan & Tony Iommi: WhoCares (2012) ჯეთრო ტალის გამოსვლა - The Rolling Stones Rock and Roll Circus ვიკისაწყობში არის გვერდი თემაზე: ტონი აიომი ოფიციალური საიტი ↑ გრეგ პრატო. ტონი აიომის ბიოგრაფია AllMusicGuide-ზე. ციტირების თარიღი: 2008-12-11. ↑ ყველა დროის ასი საუკეთესო გიტარისტი. როლინგ სტოუნი. ჯენ უენერი (18 სექტემბერი, 2003). დაარქივებულია ორიგინალიდან — 2008-08-22. ციტირების თარიღი: 2009-08-27. ↑ ერიკ ოლსენი (2004-02-01). „Guitar World'-ის „ყველა დროის ასი საუკეთესო მეტალ გიტარისტი““. blogcritics. დაარქივებულია ორიგინალიდან — 2011-06-05. ციტირების თარიღი: 2009-05-30. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება)
ბლუზ-როკი

ბლუზ-როკი — მუსიკის ჰიბრიდული ჟანრი, რომელიც ახდენს ბლუზურ იმპროვიზაციას როკ-ენ-როლის სტილებში. ბლუზ-როკის ბირთვი იქმნება ელექტრული გიტარის, ბას-გიტარისა და დრამების საშუალებით, ამასთან ერთად, ელექტრულ გიტარას, ჩვეულებრივ, ელექტრო-მილაკების დახმარებით აძლიერებენ, რაც მას განსხვავებულ ხასიათს სძენს. Bane, Michael. White Boy Singin' the Blues. Penguin, 1982. 270 p. A5, index. ISBN 0-14-006045-6 Bob Brunning Blues : The British Connection. Foreword by Paul Jones. Blandford Press, 1986. 256 p., index. ISBN 0-7137-1836-6. Rev. & upd. ed. in 1995 as Blues in Britain : The history, 1950s-90s (other sub-title : 1950s to the Present), 288 p. ISBN 0-7137-2457-9. Re-publ. w/ original title by Helter Skelter, 2002, 288 p. ISBN 1-900924-41-2
ქველი

ქველი — ქართველი ხუროთმოძღვარი, რომელსაც X საუკუნის II ნახევარში აუგია შეპიაკის ეკლესია თრიალეთში, ახლა მოქცეულია ხრამჰესის ხელოვნური ტბის ფსკერზე). ეკლესია გამოირჩეოდა მდიდრული მორთულობით. ქველი ორ წარწერაში იყო მოხსენიებული, ერთი სამხრეთ ფასადზე, მეორე კარნიზის ქვაზე. წყლით დაფარვამდე ძეგლი გამოიკვლია ლ. რჩეულიშვილმა. მისი აზრით, წარწერებში მოხსენიებული ქველი ძეგლის მშენებელი ხუროთმოძღვარია. ქართული საბჭოთა ენციკლოპედია, ტ. 10, თბ., 1986. — გვ. 512.
Heaven & Hell

Heaven & Hell — თანამშრომლობა, რომელშიც მონაწილეობდნენ Black Sabbath-ის წევრები - ტონი აიომი და გიზერ ბატლერი ყოფილი წევრებთან - რონი ჯეიმზ დიოსა და ვინი აპისთან ერთად. ჯგუფის ოთხი წევრი ერთად ატარებდნენ ტურნეებს და აკეთებდნენ ჩანაწერებს Black Sabbath-ის სახელით 1980-1982 და 1991-1992 წლებში. შემდეგ კვლავ გაერთიანდა ეს ოთხი სამი ახალი სიმღერის ჩასაწერად Black Sabbath-ის 2006 წლის კრებულისთვის Black Sabbath: The Dio Years, რის შემდეგაც, 2007–2008 წლებში მათ მოაწყეს ტურნე. ტონი აიომიმ, Black Sabbath-ის სახელის მფლობელმა, გადაწყვიტა ტურნეში მყოფი ჯგუფისთვის დაერქმია Heaven & Hell, რათა მსმენელებს განესხვავებინათ ეს პროექტი იმ Black Sabbath-ისგან, რომლის მთავარი ვოკალისტი ოზი ოსბორნი იყო. სახელი აღებული იქნა Black Sabbath-ის პირველი ალბომიდან დიოს მონაწილეობით, Heaven and Hell. ჯგუფი დაიშალა 2010 წელს დიოს გარდაცვალების შედეგად კუჭის სიმსივნის გამო. რონი ჯეიმზ დიო – მთავარი ვოკალი (2006–2010) ტონი აიომი – გიტარა (2006–2010) გიზერ ბატლერი – ბას გიტარა (2006–2010) ვინი აპისი – დრამები (2006–2010) სკოტ უორენი – კლავიში (2007–2010) გლენ ჰიუზი – მთავარი ვოკალი (2010, მხოლოდ რონი ჯეიმზ დიოსადმი მიძღვნილ შოუზე) იორნ ლანდე – მთავარი ვოკალი (2010, მხოლოდ რონი ჯეიმზ დიოსადმი მიძღვნილ შოუზე) ვიკისაწყობში არის გვერდი თემაზე: Heaven & Hell ოფიციალური საიტი დაარქივებული 2018-07-25 საიტზე Wayback Machine. ცოცხალი მიმოხილვა დაარქივებული 2009-10-01 საიტზე Wayback Machine. ↑ During his weekly radio show, Friday Night Rocks, on New York's Q104.3 FM (Friday, November 24), Eddie Trunk offered the following recap of his chat with the members of Heaven and Hell. დაარქივებულია ორიგინალიდან — 2009-06-04. ციტირების თარიღი: 2010-10-11. ↑ ფილიპ უიკსტრენდი. (თებერვალი 2007) Heaven & Hell. Metaleater. Icon Creative Works. დაარქივებულია ორიგინალიდან — 2013-04-21. ციტირების თარიღი: 2009-07-31. ↑ Heaven & Hell დაიშალა, აიომი ადასტურებს. Ultimate Guitar. ციტირების თარიღი: 2010-07-08. ↑ 4.0 4.1 Heaven & Hell > ჩარტები და ჯილდოები > ბილბორდის ალბომები. Allmusic. ციტირების თარიღი: 2009-05-21. ↑ Heaven & Hell-ის დისკოგრაფია German. austriancharts.at. ციტირების თარიღი: 2009-05-06. ↑ Heaven & Hell-ის დისკოგრაფია. finnishcharts.com. ციტირების თარიღი: 2009-05-06. ↑ Heaven & Hell > Longplay-Chartverfolgung German. Musicline. PhonoNet GmbH. დაარქივებულია ორიგინალიდან — 2012-09-26. ციტირების თარიღი: 2009-05-06. ↑ Heaven & Hell-ის დისკოგრაფია. norwegiancharts.com. ციტირების თარიღი: 2009-05-07. ↑ Discography Heaven & Hell. swedishcharts.com. ციტირების თარიღი: 2009-05-07. ↑ Heaven & Hell-ის დისკოგრაფია. swisscharts.com. ციტირების თარიღი: 2009-05-07. ↑ გაერთიანებული სამეფოს საუკეთესო 40 ალბომის ჩარტის არქივი, ბრიტანეთის სინგლებისა და ალბომების ჩარტი. everyHit.com. ციტირების თარიღი: 2009-05-06. ↑ RIAA-ს ოქროსა და პლატინის მონაცემთა ბაზა-Live from Radio City Music Hall. ციტირების თარიღი: 4 მარტი, 2009.
ხრამჰესი (მრავალმნიშვნელოვანი)

ხრამჰესი შეიძლება აღნიშნავდეს: ხრამჰესი – სოფელი წალკის მუნიციპალიტეტში ხრამჰესი – ხელოვნური ტბა ხრამჰეს I – ჰიდროელექტროსადგური საქართველოში ხრამჰეს II – ჰიდროელექტროსადგური საქართველოში
Mind Games

Mind Games — ჯონ ლენონის მეოთხე სტუდიური სოლო-ალბომი. იგი ჩაიწერა და გამოიცა 1973 წელს. ამ პერიოდში ჯონი 13 თვით დაშორდა მეუღლე იოკო ონოს. თუკი წინა დისკი, Some Time in New York City უფრო პოლიტიკური თემებით იყო სავსე, ახალი ალბომი მსმენელმა უფრო დადებითად მიიღო ნაკლები კრიტიკით გაჯერებული ტექსტების გამო. ალბომმა ბრიტანეთში #13, ხოლო აშშ-ში #9 პოზიცია დაიკავა. შტატებში მას ოქროს სტატუსი მიენიჭა. ყველა სიმღერის ავტორი — ჯონ ლენონი, გარდა კომპოზიციისა Nutopian International Anthem (ავტორი - იოკო ონო). ↑ Erlewine, Stephen Thomas. John Lennon Mind Games. AllMusic. ციტირების თარიღი: 15 ოქტომბერი 2014. ↑ Robert Christgau review. Robertchristgau.com. ციტირების თარიღი: 10 მაისი 2012. ↑ Doyle, ტომ (ნოემბერი 2010). „John Lennon Signature Box“. Mojo. p. 114. ↑ Metzger, John. (17 ოქტომბერი 2011) John Lennon Mind Games. The Music Box (vol. 18, no. 7)'. ციტირების თარიღი: 16 აგვისტო 2014. ↑ გრაფი, გერი; Durchholz, დენიელ (რედ.) (1999) MusicHound Rock: The Essential Album Guide. Farmington Hills, MI: Visible Ink Press, გვ. 667. ISBN 1-57859-061-2.  ↑ კემპი, მარკ. (23 ოქტომბერი 2007) John Lennon – Reissues. Paste. ციტირების თარიღი: 13 ოქტომბერი 2014. ↑ Landau, Jon. (2 იანვარი 1974) Mind Games (სიმღერა). Rolling Stone. ციტირების თარიღი: 21 დეკემბერი 2012. ↑ DeCurtis, Anthony. (30 დეკემბერი 2002) Mind Games Reissue. Rolling Stone. ციტირების თარიღი: 10 მაისი 2012. ↑ Mullholland, Garry. (ნოემბერი 2010) John Lennon – Remasters. Uncut. დაარქივებულია ორიგინალიდან — 2014-11-11. ციტირების თარიღი: 11 ნოემბერი 2014. ↑ 10.0 10.1 კენტი, დევიდ (1993). Australian Chart Book 1970–1992. St Ives, NSW: Australian Chart Book. ISBN 0-646-11917-6.  ↑ Top Albums/CDs – Volume 20, No. 24, იანვარი 26, 1974. RPM. ციტირების თარიღი: 7 თებერვალი 2011. ↑ Top Albums/CDs – Volume 21, No. 4, მარტი 09 1974. RPM. ციტირების თარიღი: 7 თებერვალი 2011. ↑ dutchcharts.nl John Lennon – Mind Games ჰოლანდიურად. dutchcharts.nl. MegaCharts. ციტირების თარიღი: 24 თებერვალი 2012. ↑ a-ビートルズ Yamachan Land (Archives of the Japanese record charts) – Albums Chart Daijiten – The Beatles იაპონურად (2007-12-30). ციტირების თარიღი: 24 თებერვალი 2012.[მკვდარი ბმული] ↑ norwegiancharts.com John Lennon – Mind Games (ASP). ციტირების თარიღი: 24 თებერვალი 2012. ↑ (9 მარტი 1974) Billboard Hits of the World, გვ. 56. ციტირების თარიღი: 24 თებერვალი 2012.  ↑ Chart Stats – John Lennon – Mind Games. ბრიტანეთის ალბომების ჩარტი. ციტირების თარიღი: 24 თებერვალი 2012. ↑ allmusic ((( Mind Games > Charts & Awards > Billboard Albums ))). allmusic.com. ციტირების თარიღი: 24 თებერვალი 2012. ↑ Dutch charts jaaroverzichten 1973 ჰოლანდიურად (ASP). ციტირების თარიღი: 2 აპრილი 2014. ↑ British album certifications – John Lennon – Mind Games (სიმღერა). ბრიტანეთის ფონოგრამების მწარმოებლების ასოციაცია. შეიყვანეთ Mind Games (სიმღერა) ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – John Lennon – Mind Games (სიმღერა). ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
სარკაზმი

სარკაზმი — ინდივიდის ან ცხოვრების მანკიერი მხარეების, უარყოფითი საზოგადოებრივი მოვლენების ღვარძლიანი დაცინვა, მწვავე ირონია. მას გესლის გამომხატველ ირონიასაც უწოდებენ. სარკაზმი დაუნდობლად ააშკარავებს გულქვაობას, სიმახინჯეს, ბოროტებას, ფარისევლობას. კომიკური ნაწარმოების მსგავსად, აქაც კრიტიკა სიცილის საშუალებით გამოიხატება. სარკაზმი გავრცელებულია როგორც მხატვრულ ლიტერატურაში, ისე საორატორო ხელოვნებაშიც. ირონია ოქსიმორონი პარადოქსი BBC News Magazine - The rules of sarcasm ↑ სარკაზმი, უცხო სიტყვათა ლექსიკონი.
ალექსი II (ტრაპიზონი)

ალექსი II დიდი კომნენოსი (ბერძ. Αλέξιος Β΄ Μέγας Κομνηνός; დ. აგვისტო, 1283 — გ. 3 მაისი, 1330) — ტრაპიზონის იმპერიის მეცხრე იმპერატორი 1297–1330 წწ. კომნენოსების დინასტიის წარმომადგენელი. იმპერატორ იოანე II-ისა და ევდოკია პალეოლოგის შვილი. ალექსი II-ის მმართველობა გამოირჩეოდა იმპერიაში კონსტანტინოპოლის გავლენის დაცემით და ტრაპიზონის სახელმწიფოებრივი კურსის აღებით თავის აღმოსავლეთ მეზობლებთან, განსაკუთრებით საქართველოს სამეფოსთან. 1300 წელს ალექსიმ ბიზანტიის იმპერატორ ანდრონიკე II-ის სურვილის საწინააღმდეგოდ, ცოლად შეირთო სამცხის ათაბაგ ბექა ჯაყელის ასული ჯიაჯაყ ჯაყელი. ამ ქორწინებიდან მათ შეეძინათ 4 ვაჟი და რამდენიმე ასული. 1302 წელს დალაშქრა თურქ-სელჩუკები, აიღო კერასუნტი. 1324 წელს ალექსიმ დაამთავრა ტრაპიზონის ციხის გალავნის შენება. 1330 წელს ალექსის გარდაცვალების შემდეგ იმპერატორი გახდა მისი უფროსი შვილი ანდრონიკე III, რომელიც სულ მალე მოკლეს. იმპერიაში მომავალი 20 წლის განმავლობაში არეულობა და სისხლიანი შინაომები მიმდინარეობდა, რომელიც განპირობებული იყო პრობიზანტიურ და პროქართულ დაჯგუფებებს შორის დაპირისპირებით. ცოლი: 1300 წლიდან ჯიაჯაყ ჯაყელი, ბექა ჯაყელის ასული, (1279—1308) ანდრონიკე III (დაახლ. 1310-8 იანვარი 1332), ტრაპიზონის იმპერატორი ბასილი I (მოკლეს. 6 აპრილი 1340), ტრაპიზონის იმპერატორი მიხეილ აზახუტლუ კომნენოსი (მოკლეს. მაისი 1330), მოკლეს ძმის, ანდრონიკე III-ის ბრძანებით გიორგი ახპუგუ კომნენოსი (მოკლეს. მაისი 1330), მოკლეს ძმის, ანდრონიკე III-ის ბრძანებით ანა ანახუტლუ კომნენოსი (მოკლეს. სექტემბერი 1342), ტრაპიზონის იმპერატორი ევდოკია კომნენოსი; ქმარი: (?) ადილ-ბეგ იბნ იაკუბი. ყაუხჩიშვილი, ს., ბიზანტიელი მწერლების ცნობები საქართველოს შესახებ, ტ. VII, თბილისი: მეცნიერება, 1967. — გვ. 81-88; 172-173. The Oxford Dictionary of Byzantium, Vol. 1, NY-Oxford, 1991 Fondation for Medieval Genealogy : ტრაპიზონის იმპერატორები
ანდრონიკე III კომნენოსი

ანდრონიკე III დიდი კომნენოსი (ბერძ. Ανδρόνικος Γ΄ Μέγας Κομνηνός; დ. დაახლ. 1310 — გ. 8 იანვარი, 1332) — ტრაპიზონის იმპერიის მეათე იმპერატორი 1330–1332 წლებში, კომნენოსების დინასტიის წარმომადგენელი. იმპერატორ ალექსი II-ისა და ჯიაჯაყ ჯაყელის შვილი. პირველი რაც ანდრონიკე III-მ ხელისუფლებაში მოსვლის შემდეგ გააკეთა, იყო თავისი უმცროსი ძმების გიორგისა და მიხეილის დახოცვა. ერთ-ერთი ძმა ბასილი კი კონსტანტინოპოლში გაიქცა. ანდრონიკეს ამ ქმედებებმა გამოიწვია მოსახლეობის აღშფოთება და ქვეყანა სამოქალაქო ომამდე მიივანა, რის შედეგადაც მმართველობის მეოცე თვეს იგი მოკლეს. ანდრონიკეს მემკვიდრე გახდა უკანონოდშობილი შვილი მანუელ II. ცოლის სახელი უცნობია ცნობილია საყვარლისაგან შობილი უკანონო შვილის სახელი მანუელ II (დაახლ. 1323/1324 – 21 თებერვალი 1333), ტრაპიზონის იმპერატორი Fondation for Medieval Genealogy : ტრაპიზონის იმპერატორები The Oxford Dictionary of Byzantium, Vol. 1, NY-Oxford, 1991
მანუელ II (ტრაპიზონი)

მანუელ II დიდი კომნენოსი (ბერძ. Μανουήλ Β΄ Μέγας Κομνηνός; დ. 1323/1324 – გ. 21 თებერვალი, 1333) — ტრაპიზონის იმპერიის მეთერთმეტე იმპერატორი 1332 წელს , კომნენოსების დინასტიის წარმომადგენელი. იმპერატორ ანდრონიკე III-ისა და მისი საყვარლის შვილი. მანუელის რვათვიანი მმართველობის პერიოდში იმპერიას თავს დაესხა ხალიბიის ემირი ბაირამ-ბეგი. ემირის არმიამ მოახერხა ღრმად შესულიყო იმპერიის ტერიტორიაზე, მაგრამ იმპერატორის არმიის შეტევის შედეგად უკან დაიხია. მიუხედავად მანუელის ამ წარმატებისა, მისი მმართველობა მაინც არამტკიცე იყო. პრობიზანტიურმა პარტიამ კონსტანტინოპოლიდან ქვეყანაში სასწრაფოდ დააბრუნა მანუელის ბიძა ბასილი. 1332 წლის აგვისტოში მანუელის მმართველობა დაემხო, თავად იმპერატორი დაატუსაღეს, ხოლო 1333 წლის წარუმატებელი აჯანყების მხარდაჭერისათვის იგი სიკვდილით დასაჯეს. Fondation for Medieval Genealogy : ტრაპიზონის იმპერატორები The Oxford Dictionary of Byzantium, Vol. 1, NY-Oxford, 1991
Mythology (ბრიტანული ჯგუფი)

Mythology — ინგლისური ბლუზ ჯგუფი კარლაილიდან, ინგლისი, რომელიც ჩამოყალიბდა გვიან 1966 წელს. ეს ჯგუფი შეიცავდა შემდგომში Black Sabbath-ის დამაარსებელ წევრებს, ტონი აიომისა და ბილ უორდს. ჯგუფის დამაარსებლები იყვნენ ბასისტი ნილ მარშალი (დაბადებული 1944 წელს, კარლაილში), ვოკალისტი მაიკ გილანი, მთავარი გიტარისტი ფრენკ კენიონი (დაბადებული 1945 წელს,კარლაილში) და დრამერი ტერი სიმსი. 1968 წლის იანვარში ჯგუფ რესტის ყოფილმა წევრებმა ტონი აიომიმ და კრის სმითმა შეცვალეს კენიონი და გილანი მთავარ გიტარაზე და ვოკალზე შესაბამისად. ერთ თვეში ბილ უორდმა, ასევე რესტის ყოფილმა წევრმა, შეცვალა სიმსი დრამებზე. Mythology-ს ჰქონდა გარკვეული რეგიონული წარმატება, მაგრამ, საბოლოო ჯამში, დაიშალა 1968 წლის 27 მაისის ინცინდეტის შემდეგ, როდესაც ჯგუფის ყველა წევრი დააპატიმრეს და დააჯარიმეს 15 გირვანქით მარიხუანის შენახვის გამო. ამის შემდეგ ჯგუფი ისეთი აქტიური აღარ იყო, როგორც უწინ და მალე დაიშალა კიდეც მათი უკანასკნელი კონცერტის შემდეგ Queen's Hotel-ში, სილოთი, ინგლისი, რომელიც ჩატარდა 1968 წლის 13 ივლისს. დაშლის შემდეგ უორდმა და აიომიმ ოზი ოსბორნსა და გიზერ ბატლერთან ერთად დააარსეს ახალი ჯგუფი სახელწოდებით Polka Tulk Blues Band, შემდგომში შეუცვალეს სახელი და უწოდეს Earth, ხოლო საბოლოოდ Black Sabbath დაარქვეს. საბათი უკრავს საბავშვო ბაღის ცეკვას დაარქივებული 2010-09-22 საიტზე Wayback Machine. ↑ 1.0 1.1 1.2 1.3 The Rest/Mythology/Polka Tulk Blues Band/Earth/Black Sabbath. დაარქივებულია ორიგინალიდან — 2008-10-07. ციტირების თარიღი: 3 მარტი, 2009.
ნიკოლოზ შავროვი

შავროვი ნიკოლოზ ალექსანდრეს ძე (რუს. Николай Александрович Шавров; დ. 1826 — გ. 1899) — ჟურნალისტი და საზოგადო მოღვაწე. განათლება მიიღო მოსკოვის პირველ კორპუსში და მთავარ საინჟინრო სასწავლებელში (ახლა სამხედრო-საინჟინრო აკადემია). ქუთაისის გენერალ-გუბერნიასთან საინჟინრო ნაწილს ხელმძღვანელობდა, მან განსაკუთრებული ყურადღება მიაქცია პორტების მოწყობას შავ ზღვაზე და დაინიშნა კავკასიის არმიის სამხედრო-საინჟინრო სამმართველოს საქმეთა ინსპექტოეად, სადაც მიიღო დავალება შეემუშავებინა კომერციული პორტის პროექტი ამიერკავკასიისთვის. 9 წლის განმავლობაში წარმოებდა კვლევა და შეიქმნა ფოთის ნავსადგურის გეგმა, რომლის მშენებლობაშიც ის მონაწილეობდა 1863-დან 1873-მდე. 1875 წ. თადარიგში გენერალ-მაიორის ჩინით გავიდა. 1876 დან 1878 წლებში თავის ძმასთან ერთად გამოსცემდა გაზეთ "ბირჟას" და "ჩვენ საუკუნეს". 1878 - 1881 წლებში ისევ იმყოფებოდა სამსახურში კავკასიის მხარის მთავარ სამმართველოში; ერთ პერიოდში ხელმძღვანელობდა კავკასიის ცხენსაშენ ოლქს. 1884 - 1891 წლებში გაზეთ "Кавказ"-ის მთავარ თანამშრომლად იმყოფებოდა და თითქმის ყოველდღე ათავსებდა მასში სტატიებს სხვადასხვა თემებზე, მხურვალედ იცავდა რუსულ ინტერესებს კავკასიაში და ფოთის ნავსადგურის სწორ დაგეგმვას. ამას გარდა მის მიერ გამოცემულ იქნა მთელი რიგი კვლევები ფინანსურ, ეკონომიკურ და სავაჭრო საკითხებში. 1891 წლიდან მონაწილეობდა რუსული სავაჭრო ნაოსნობის ხელშეწყობის საზოგადოების მუშაობაში, რომლის მიერ დაწერილ იქნა ნაშრომი ფოთის ნავსადგურის შესახებ დაიყო ფართო ტრაქტატის გამოცემა "რუსული სავაჭრო ნაოსნობის მდგომარეობისა და მისი განვითარების გზების შესახებ" (1 წიგნი, მოსკოვი, 1895, 2 წიგნი, მოსკოვი, 1896). ცხოვრების ბოლოსთვის მან მურმანზე ხანგრძლივი მოგზაურომა მოაწყო და მთელი რიგი ნაშრომები გამოაქვეყნა ამის შესახებ "ახალ დროში", № 8289. "რუსული გზა შუა აზიაში" (სანქტ-პეტერბურგი, 1871); "რუსეთის ეკონომიკის მდგომარეობა და გაუმჯობესების ღონისძიებები" (სპბ, 1882); "ფინანსური ეტიუდები" (სანქტ-პეტერბ., 1885); "საკრედიტო რუბლის დაცემის მიზეზები" (ტფილისი (Тифлис), 1884); "რუსული გზა ამიერკავკასიაში"; "შავი და კასპიის ზღვების შედარებითი მნიშვნელობა"; "რკინიგზის მიმართულებები კავკასიაში"; "რუსული სავაჭრო ნაოსნობის მნიშვნელობა" (ტფილისი (Тифлис), 1886). "რუსეთის ჩრდილოეთის მნიშვნელობა" (სანქტ-პეტერბუკრგი, 1884).